เรื่องร้องเรียน (ร้องเรียน,สอบถาม) วันที่ 2023-10-06 07:16:46 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042053

ขอให้ปรับปรุงระบบการตรวจสอบผู้ชำระภาษีที่ดินและสิ่งปลูกสร้าง ในความรับผิดชอบของสำนักงานเขตบางเขน กรุงเทพมหานคร เนื่องจากผู้ร้องแจ้งว่า ได้พักอาศัยอยู่ที่บ้านมาเป็นระยะเวลาเกิน 10 ปีแล้ว โดยไม่มีการเรียกเก็บภาษีที่ดินและสิ่งปลูกสร้าง แต่เพิ่งได้รับเอกสารเรียกเก็บภาษีที่ดินและสิ่งปลูกสร้างในปี 2566 โดยจัดส่งไปยังที่อยู่ที่ผู้ร้องมีชื่ออยู่ในทะเบียนบ้าน หลังจากนั้นในวันที่ 4 กันยายน 2566 ช่วงเวลาประมาณ 15.00 น ผู้ร้องได้ติดต่อไปยัง สำนักงานเขตบางเขน หมายเลขโทรศัพท์  0 2521 0932 ต่อ 5870 เป็นส่วนงานรายได้ มีเจ้าหน้าที่รับสายและชี้แจงกฎเกณฑ์เงื่อนไข เหตุผล หลักการและกฎหมายในการเรียกเก็บภาษีที่ดินและสิ่งปลูกสร้าง ไม่ว่าจะเป็นการยกเว้นชำระภาษี และเกี่ยวกับการมีชื่อในทะเบียนบ้าน หลังหลัก-หลังรอง ถ้าไม่มีชื่อในทะเบียนบ้านต้องเก็บภาษีบ้านหลังรอง  ฯลฯ หลังจากนั้นผู้ร้องได้สอบถามว่า เหตุใดอยู่มาตั้งนานแล้วเพิ่งมาจ่ายภาษี และเพื่อนบ้านคนอื่นๆ ก็ไม่ถูกเรียกเก็บภาษี ทางเจ้าหน้าที่สำนักงานเขตบางเขน แจ้งแก่ผู้ร้องว่า ทำข้อมูลตกหล่น และผู้ร้องได้ติดต่อไปอีกครั้งในวันที่ 5 ตุลาคม 2566 ช่วงเวลาประมาณ 11.00 น. ได้รับคำตอบเช่นเดียวกัน และเจ้าหน้าที่แจ้งว่าให้ผู้ร้องไปยื่นคำร้องขออุทธรณ์ จากกรณีดังกล่าว จากการที่ระบบการตรวจสอบผู้ชำระภาษีที่ดินและสิ่งปลูกสร้างของหน่วยงานทำข้อมูลตกหล่น ส่งผลให้ผู้ร้องได้รับความเดือดร้อนต้องชำระภาษีที่ดินและสิ่งปลูกสร้าง และทำให้ไม่เป็นธรรมกับผู้ร้อง เนื่องจากมีการเรียกเก็บเพียงผู้ร้องคนเดียว แต่เพื่อนบ้านในพื้นที่ไม่มีผู้ใดถูกเรียกเก็บ จึงประสงค์ให้หน่วยงานที่เกี่ยวข้องปรับปรุงระบบการตรวจสอบผู้ชำระภาษีที่ดินและสิ่งปลูกสร้าง และประสงค์ให้มีการตรวจสอบผู้มีกรรมสิทธิ์ในที่ดินและสิ่งปลูกสร้างคนอื่นๆ ในพื้นที่เขตบางเขน ว่ามีกรณีที่ตกหล่นเช่นเดียวผู้ร้องหรือไม่ และหากพบว่ามีตกหล่น ให้มีการเรียกเก็บภาษีที่ดินและสิ่งปลูกสร้างเช่นเดียวกับผู้ร้อง โดยเริ่มที่พื้นที่เขตบางเขนก่อนและตรวจสอบในพื้นที่อื่นๆด้วยในภายหลัง เพื่อให้เกิดความเป็นธรรมและชำระภาษีที่ดินและสิ่งปลูกสร้างโดยทั่วถึงกัน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata